tomron87/hebrew-wikipedia-sentences-corpus huggingface dataset:
לראשונה היא שאבה את כוחו של דריזט במלחמתו בבאלור ארטו, שד אש חשוב, אך אחר כך העבירה אליו כוח חיים מיצורי אש.
החרב השנייה של דריזט נקראת בשם טווינקל, אשר חושלה בקסמי הכוכבים.
בימים עברו, הייתה בקצה הניצב אבן ספיר כחולה בצורת כוכב בה חלף רטט בשעת אמירת שמה, וטווינקל גם זוהרת בתכלת כאשר דריזט כועס.
חרב זו קיבל מהקוסם מאלקור הרפל (בספר "אבן החן של בן-המחצית").
אחרי שנשברה קאטי-ברי איחדה חרב זו עם חרב אגדית אחרת, של טייגו באינר, וחישלה אותן מחדש לאחת חזקה יותר שמכילה סם הרדמה של אלפים אפלים.
דריזט משתמש בכלי נשקו בדיוק של רב-אמן.
בשנותיו המוקדמות, בעולם התת-קרקעי (Underdark), לבש דריזט את הבגדים הרגילים של בני עמו – גלימה שחורה (הקרויה "פיוואפי"), שריון טבעות קסום מעשה ידי אומן וביגוד שחור להסוואה.
בשנותיו המאוחרות כגיבור בעולם החיצון, הוא לבש גלימה ירוקה, מגפיים שחורים וזוג צמידי מיתריל אותן לקח מדנטראג באינר, אמן הנשק של בית באינר ("לילה נטול כוכבים").
צמידים אלו קסומים ומאפשרים לזוז במהירות קסומה.
בתחילה הוא שם אותם על ידיו ולאחר מכן העבירם לרגליו ("מצור האפלה").
הוא לובש שרשרת אשר בסופה חד-קרן מגולף מדג טרוטה קשת ראש אשר גילף עבורו רג'יס המשויך לאלה מיליקי (אלת היערות והטבע) בה הוא מאמין.
מאוחר יותר שודרגה השרשרת למשרוקית הקוראת לחד קרן קסום מהמישור האסטראלי.
בסיום הקרב על כבשני גאוטלגרים נטל דריזט מאלף אפל מכשף שהרג טבעת אודם, שמגינה מפני אש ומזמנת יסודני אש או לבה.
דריזט ד'אורדן נולד בעיר מנזונברנזן לאם הבית מאליס, כוהנת גדולה של ליות', ואמן הנשק של הבית זאקנפיין.
בליל היוולדו אמור היה להיות מוקרב לאלת העכביש בהיותו בן שלישי, אך ניצל ברגע האחרון שכן אחיו דינין רצח את אחיו הבכור נאלפיין לכאורה כדי להתקדם בדרגות הבית במהלך הפשיטה שניהלו בית ד'אורדן על בית דה-ויר, כך שדריזט נעשה הבן השני.
מאוחר יותר בספרים מתגלה שדינין עשה זאת כי חשב שדריזט יביא תהילה לבית כלוחם במקום נאלפיין הקוסם.
במשך 5 שנים אומן על ידי אחותו (גם מצד אביו) וירנה בדרכי האלפים האפלים ובקסמים המולדים שלו כאציל.
החל מגיל 5 הוא אומן על ידי אמן-הנשק זאקנפיין בתור לוחם המשתמש בסגנון המסובך של שתי חרבות מעוקלות.
מזאקנפיין הוא קיבל את מושגי הטוב והמצפון המפרידים אותו משאר בני עמו.
במהלך התבגרותו, בגיל 10–20, ולמרות (וכנראה בזכות) הפיכתו ללוחם הטוב ביותר באקדמיה של מנזוברנזן, לא נכנע דריזט לשטיפת המוח שעוברים שאר הנערים והוא מבצע חטאים כנגד אלת העכביש כדי לשמור על צו מצפונו.
בגיל 20–30 החל לצאת לסיורים מחוץ לעיר האלפים.
בעימות בינו לשני אלפים אחרים שבו הוא נאלץ להרוג אחד ולגרום למות השני, ובעקבות שחיטת אביו הביולוגי על ידי אמו, דריזט בורח למנהרות התת-קרקעיות (ה-Underdark).
בת לווייתו היחידה היא פנתרה שחורה קסומה בשם גווינביר, אותה לקח מהאלף שהרג.
דריזט מזמן את גווינביר באמצעות פסלון בדמותה לזמן מוגבל מדי יום (לאחר שאלות מקוראים ציין סלבטורה במפורש באחד מספרי ההרחבה שזו פנתרה נקבה).
דריזט חי כתשע שנים בבדידות במנהרות, והוא כמעט מאבד את צלם האנוש והופך למכונת הישרדות הקרויה "הצייד" – צד אשר צץ ועולה בו בעתיד בעת מצבים מסוכנים.
ידידתו היחידה במנהרות היא גווינביר (או גוויניבאר בטרילוגיות האחרות).
ניסיון של בני משפחתו ללכוד ולחסל אותו מעורר בו את ההבנה שהוא חייב למצוא חברה בטרם יאבד את יכולתו לחשוב.
הוא מוצא חברה זו בעיר ננסים תת-קרקעית, שם הוא פוגש ננס בשם בלוואר דיסנגלפ ללא ידיים אך עם פטיש ומקוש עשויים מיתריל בעלי כוח קסם אותו הציל בעבר.
האידיליה אותה הוא מוצא בעיר הננסים מנותצת כשהוא מגלה שאימו הנפישה את גופת אביו ושלחה אותה לצוד אותו ולהורגו.
לאחר שהוא מוודא שזה אכן זאקנפיין (בזכות תרגיל מגננה אותו לימדו אביו בעבר) דריזט שוב נמלט למנהרות, ובתום מסע ארוך הוא מתעמת עם אביו המת, ומצליח לעורר בו מספיק מאישיותו המקורית.
זאקנפיין זורק עצמו לבריכת חומצה בהקרבה עצמית כדי להציל את דריזט, ובעקבות כך בית דו'אורדן הושמד על ידי בית באינר.
בתום העימות דריזט נפרד מבלוואר ועולה לעולם שבחוץ, כדי להימלט מידה הארוכה של חברת האלפים.
בעולם החיצון דריזט נתקל בשנאה מצד רוב האנשים אותם הוא פוגש.
לאחר שיצור האחד המישורים התחטונים רוצח משפחה, מספר סיירים וצייד ראשים יוצאים במרדף אחריו.
לאחר שקבוצת הסיירים מבינה שדריזט אינו הרוצח, היא עוזבת אותו, אך צייד הראשים ממשיך לרדוף אותו.
בתחילה נדמה שהוא עושה זאת לאור הפרס שהוצב על ראשו של האלף, אך בקרב האחרון בן דריזט לצייד הראשים מתברר שהצייד עושה זאת מפני שדריזט הביס אותו במפגש הראשון ביניהם.
לאחר שנים ארוכות של נדודים, דריזט מגיע לחורשתו של סייר עיוור בשם מונטוליו דה ברושי (מושי), המקבל אותו למרות גזעו.
בהשראת הסייר דריזט מחליט להפוך לסייר בעצמו ולעבוד את האלה מיליאקי.
לאחר מות הסייר מזקנה, דריזט ממשיך לנדוד ומגיע למקום היחיד שבו מוכנים לקבל אותו – חברה של עריקים, מנודים ופושעים בביקעת רוח כפור.
שם הוא רוכש את אמון חבריו – קאטי-ברי, בת אנוש, אביה המאמץ הגמד ברונור ושבט גמדי מקבת קרב.
שם הוא מוצא לראשונה בית.
עם חבר רעים זה הוא יצא בעתיד להרפתקאות שונות בעולם, בשירות הצדק והטוב.
תורגמו לעברית בסדרת האלף האפל
"טרילוגיית האלף האפל" – מולדת, גלות, שהות
טרילוגיית בקעת רוח-כפור (Icewind Dale)
רסיס הקריסטל: ההרפתקה הראשונה המשותפת של חבורת ההיכל.
שבטי הברברים מתכננים פשיטה על עשר קרתות, עשר העיירות השוכנות על גדות שלושת האגמים היחידים הנמצאים בבקעת רוח-כפור.
האלף האפל דריזט מצליח לחשוף את התכנונים של השבטים הברברים וגרם לעשר העיירות להתאחד.
עשר העיירות מנצחות בקרב בעזרתם של הגמדי השבט שבראשו עומד ברונור מקבת קרב.
במהלך הקרב ברונור מרחם על נער ברברי גבוה וחזק בשם וולפגאר בתמורה לחמש שנים בהם הנער ישרת את הגמד.
ברונור מוסר את וולפגאר לדריזט כדי שהאלף יאמן את הברברי הצעיר לקרב.
קוסם כושל בשם אקאר קסל מוצא רסיס קריסטל קסום ורב עוצמה לאחר שחבורת קוסמים מפתה אותו לרצוח את מורהו, מורקאי האדום, ונוטשת אותו למות מקור.
בעזרת הרסיס מקים קסל מגדל קסום ואוסף סביבו אורקים, ענקי כפור, גובלינים, טרולים ויצורים מרושעים אחרים ומנסה לכבוש את בקעת רוח-כפור.
עשר קרתות נאלצת להילחם שוב על קיומה.
דריזט מצליח לחדור למגדל בזמן הקרב, אך הרסיס מעביר את אקאר קסל ואת דריזט לגבעה במרחק מה משם.
כוחו של הרסיס התברר כחזק מדי וגורם למפולת בגבעה.
הקוסם אקאר קסל לא שורד אותה, אך דריזט כן.
זמן מה לפני כן וולפגאר נלחם בדרקון כפור, וכמעט מובס על ידו, אך ברגע האחרון דריזט מגיע לעזור, והברברי הענק מצליח להרוג את הדרקון.
וולפגאר חוזר אל שבטו ומצליח להביס את המלך בדו-קרב וממונה לראש השבט.
הוא מאחד את שבטי הברברים ובזמן שדריזט מתעמת בקוסם ואנשי העיירות נלחמים במפלצות.
וולפגאר בא לעזרת עשר קרתות ויחד עם אויביהם לשעבר, עשר קרתות, מביסים הברברים ולוחמי העיירות את הצבא של אקאר קסל.
נהרות של כסף: בורונור הגמד, דריזט האלף האפל, וולפגאר הברברי הענק ורג'יס בן המחצית יוצאים בחיפוש אחר היכל המיתריל, ההר המיתולוגי העשיר של שבטו של ברונור מקבת-קרב, ממנו גורשו שבט מקבת קרב בידי דרקון אפל וגמדים אפורים.
הידידים עוברים מסע ארוך, ואינם מודעים לכך שארטמיס אנררי, המתנקש של הפחה פוק, ראש גילדת הגנבים בעיר קאלימפורט רודף אחריהם.
אל אנקרי מתלווים גם מאגית שוליה, גולם של קוסם רב כוח וחייל של העיר לוקסאן.
אנררי וחבורתו, חטפו גם את בתו בת האדם המאומצת של ברונור הגמד קטי ברי וממשיכה לרדוף אחר החבורה עם בת ערובה.
החבורה מוצאת את ההיכל ואף נלחמת בחבורת הרודפים ומצילה את קאטי ברי.
אך למרות זאת, רג'יס בן המחצית נחטף בידי המתנקש ארטמיס אנררי.
אבן החן של בן המחצית: רג'יס נחטף לעיר הולדתו על ידי ארטמיס אנטררי, מכיוון שרג'יס גנב לפוק תליון עם אבן חן קסומה, והחבורה יוצאת להצילו.
לאחר שהחבורה הצילה את רג'יס, היא חוזרת להיכל המיתריל, ששם כבר התאסף צבא המורכב משבטו של ברונור וגמדים וידידים נוספים וכובשים את היכל המתריל, שחוזר לידי שבט מקבת קרב וברונור ממונה למלך השמיני של היכל המיתריל.
תורגמו לעברית בסדרת בקעת רוח כפור
רסיס הקריסטל, נהרות של כסף ואבן החן של בן המחצית.
מורשת: אחותו של דריזט מחפשת אותו וארטמיס חוזר במסווה.
לילה נטול כוכבים: המשך ישיר לקודם.
ארטמיס ודריזט בעולם העמקים, אויבים ומשתפים פעולה נגד האלפים האפלים.
מצור האפלה: גבירת באינר מובילה רבבות אלפים אפלים ועבדים למתקפה על היכל המיתריל כשבידה מדריך קסום.
מסע אל השחר: דריזט וקטי ברי עובדים כציידי פיראטים, ורסיס הקריסטל חוזר.
תורגמו לעברית בסדרת מורשת האלף האפל
מורשת, לילה נטול כוכבים, מצור האפלה ומסע אל שחר.
החבורה נקראת על שם היכל המיתריל האבוד שמצאו אחרי כ-200 שנה.
בשנת 1463 הם חזרו בגלגול בברכת מליקי, תוך שהם זוכרים את חייהם הקודמים ונראים בדיוק כפי שנראו אז.
רג'יס אף איבד תוך לידתו את האצבע שארטמיס אנטררי כרת ממנו כששבה אותו.
בשנת 1484 כולם נפגשים שוב למסע חדש בברכת האלה – יחד עם דריזט שהתעורר משינה קסומה.
ברונור מקבת קרב (battlehammer): נסיך גמדים זעוף, יורש העצר של היכל המיתריל וזמן קצר גם מלכו השמיני.
עם ההשתלטות מחדש על ההיכל שדרג לגרזן שעשוי ממיתריל.
נהרג בגאוטלגרים עם סתימת בור ה"קדמון".
חזר בגלגול כגמד למשפחת קצינים בשם רג'ינלד מגן-עגול ג'וניור ("R.R") ומתגלה ככישרון בלחימה בגרזן (כשהוא זוכר את כל הטריקים של ברונור).
בגלגול השני התחתן עם צמד גמדות בריוניות.
רג'יס "בטן-רעם": בן מחצית גנב שמשתמש בתליון אודם כדי לשכנע אנשים בצורה קסומה.
נהרג בזמן ה"spellplague" (מילולית: מגפת הכשף).
חזר לחיים כבן מחצית שחציו בן-ים למשפחת פראפין.
אביו לא נתן לו שם, אבל בפי הכנופיה המקומית בדלתאוס כונה "העכביש".
וולפגאר: ברברי אדיר וחזק ביותר בגובה כמעט 7 רגל, כשני מטר.
בנערותו הובס בקרב על ידי ברונור ובתמורה לחייו שירתו למשך 5 שנים.
חזר ליישובי הברברים ונתמנה למנהיג השבטים, וכרת ברית עם הגמדים.
נשבה במימד אפל למשך 7 שנים ועונה על ידי השד ארטו, ואף צפה במות בנו בן התערובת שנולד לו שם, אבל הוחזר לעולם החיים על ידי החבורה.
לאחר שכמעט הרג בטעות את קאטי ברי ברח והפך למאבטח של פאב בלוסקאן, אולם הופלל עם מוריק בהתנקשות בדודרמונט, ידיד החבורה, ואף על פי שזוכו שניהם הוגלו מהעיר.
השניים הפכו לשודדי דרכים והציל מגזר דין מוות תינוקת ממזרית מטירה כשוולפגאר טוען שהוא האב ולוקח אותה איתו.
נשק – מקבת מיתריל קסומה שברונור חישל, החוזרת למשליך.
וולפגאר חזר לחבורה כדי להילחם בחבורת פיראטיות שגנבו את נשקו הקסום.
חזר לחיים כהרולף משבט האייל, אחרי התלבטות אם להצטרף לחבורה שנולדה מחדש.
קאטי ברי: בת אנוש שאומצה על ידי ברונור.
נשק – חרב מעוקלת וקשת קסומה עם אשפת חיצי כסף המתמלאת מאליה.
קאטי ברי ווולפגאר התאהבו ועמדו להתחתן, אולם בספרים מתקדמים יותר (שלא תורגמו לעברית) וולפגאר נאלץ לברוח כדי שלא יהרוג אותה בטעות, והיא מתחתנת עם דריזט בשני גלגולי חייה.
בספר ה-32 אף מתגלה שהיא בהריון.
בזמן מגפת הכשף נלקחה לעולם הבא על ידי מילקי.
חזרה בגלגול כבת למשפחת נוודים בשם רוקייה בדיין אבל נאלצה לברוח כשמתנקשים רודפי קוסמים גילו אותה.
למדה מספר שנים בטירת מכשפות ואחר כך אצל משפחת הרפל.
גווינביר(בטרילוגית בקעת "רוח-כפור" – גווניבאר, פנתר זכר) : פנתרה שחורה שיצרה קשר מיוחד עם ג'וזידייה, אלף בהיר, והצילה את חייו בסכנה את חייה.
קוסם אנושי שובר מוסכמות בשם אנדרס הפך אותה ליצור קסום במישור אסטרלי וכך הציל את חייה, כשהמפתח הוא פסלון בדמותה.
בפשיטות של אלפים אפלים נגנב כנראה הפסלון מג'וזידייה והתגלגל לידי מסוג'י האנט ולאחר מכן לידי דריזט.
תיבלדורף "זעמן קרב" פוונט: גמד ידיד של ברונור שנלחם באמצעים לא שגרתיים ובעל שריון קוצני.
בקרב הראשון על גאוטלגרים הוא עורפד על ידי ערפדית, וניזון במשך חודשים על דם גובלינים ויצורים מרושעים אחרים.
דריזט מצא אותו עומד בזריחה ומחכה לשמש שתשרוף אותו לפני שיקלקל את נשמתו ברצח חפים מפשע.
פוונט התחרט ברגע האחרון וחזר לגאוטלגרים והנהיג להקת ערפדים להגן על האתר.
בזכות שדה הכח מבטל הקסם שיצרו האלפיות האפלות מבית באינר הוא חזר להיות גמד רגיל.
מוריק הנוכל: חבר של וולפגאר בספרים שלא תורגמו לעברית.
גנב ומבריח מלוסקאן נשלח על ידי ג'רלקסאל לעקוב אחרי הברברי והשניים התיידדו באמת.
לאחר כמה הרפתקאות משותפות נפרדו דרכיהם, אבל הוא עזר לחבורה נגד הפיראטיות של שילה קרי (בספר ים החרבות) והתחתן עם הקוסמת של הפיראטיות, חברת-ילדותו בלאני.
דודרמונט: רב חובל צייד פיראטים.
דריזט וקאטי ברי עבדו אצלו לאחר שוולפגאר נעלם.
לאחר מותו ספינת ציד-פיראטים מפוארת נקראה על שמו, נקמת דודרמונט.
משפחת הרפל: משפחת קוסמים טובי לב אבל עורכים קסמים לא צפויים ולפעמים מסוכנים.
הרקל לדוגמה עשה טלפורטציה בטעות רק לעיניים שלו לעבר היכל המיתריל.
דליה סינפיין: אלפית מתנקשת, לשעבר חברה בכת השטנית "האשמדאים" הסוגדת לאליל-שד.
משתמשת בנשק מוט קסום שנהפך לכמה כלי נשק.
קוונתל באינר השתלטה על מוחה והפכה אותה לשליטת-בובות של בית דואורדן המתחדש ועוד שותפה שלה במועצת העכביש.
דריזט, ג'רלקסאל וארטמיס הצילו אותה והיא וארטמיס התאהבו.
בנייגו באינר / הקפטן העליון קורת: שליטה של לוסקאן מטעם הברגאן ד'אירתה.
במסווה אנושי של מפקד רבי החובלים, אבל בעצם אלף אפל בשם בנייגו שעובד בשביל ג'רלקסאל.
אפרנפרי: נזיר ממנזר הוורד הצהוב שערק והפך ללוחם-צל.
כשהחבורה החדשה נמלטה מאחוזת הצל בעזרת ג'רלקסאל הוא הצטרף אליהם וזנח את הרשע.
במלחמת "מצעדות הכסף" רכב על גב דרקונית נחושת לצד דריזט והרג דרקון לבן ואת רוכבו טוסאון ארמגו, אלף אפל.
חזר למנזר, חזר בתשובה וקודם בדרגות הנזירות.
הקריב את חייו לאחר קרב עם שדים כדי שדריזט (שעמד להיות אב) יחזור לעולם ממימד אחר.
אמן-על קיין: מנהל מנזר הוורד הצהוב ואומן אמנויות לחימה ונפש.
דריזט מתייעץ איתו ואפילו קימוריאל הגיע אליו לייעוץ חד-פעמי.
אלטון דה-ויר: בית דה ויר היה הבית הרביעי במנזברזן עד שניסה לתקוף את בית אובלדורה (השלישי) עם עבדים גובלינים.
המתקפה נכשלה והבית איבד את ברכת ליות.
בתגובה בית דואורדן (העשירי אז) תקף את בית דה-ויר והשמיד אותו, אולם אלטון שרד ונשבע לנקום.
הוא הסווה את עצמו בדמות קוסם חסר פנים שנהרג וניסה מספר פעמים להרוג את דריזט עד שדריזט הרג אותו בהגנה עצמית – לפני שברח ממנזברזן.
הפחה פוק: מנהיג גילדת הגנבים של קלימפורט והבוס של רג'יס, שהה סגנו של פוק עד אשר גנב את תליון אבן החן הקסומה.
נהרג על ידי החבורת ההיכל לאחר ששבה את רג'יס.
ארטמיס אנטררי: גדול המתנקשים אי פעם כנראה.
בהתחלה שכיר חרב של פוק, ובהמשך פיתח אובססיה להרוג את דריזט.
בזכות ג'רלקסאל כעת הוא משוכנע שהרג את דריזט בקרב לא-הוגן.
נשק: פגיון שגונב חיים מהנדקר.
שרד במשך כמאה שנה בשם הבדוי ברבוס האפור "בזכות" חרב ששיעבדה אותו.
עדיין חי, בצורה לא מוסברת, והצטרף לחבורה.
אליפאין טוסראיל או ללורינל: אלפית ירח.
בילדותה דריזט העמיד פנים שהוא רוצח אותה באחת הפשיטות של פלוגתו אל פני השטח, אך למעשה ריחם עליה והסתיר אותה.
אולם היא פיתחה שנאה כלפיו וחברה לשודדות הים של שילה קרי כדי לרצוח אותו, אבל בסוף הקרב מתה מפצעיה אף על פי שדריזט ביקש שיצילו אותה במקום אותו, כשזיהה מיהי.
עפרון "המעוות" אלגני: הבן של דליה מאונס של בן אנוש בשם הרצגו.
אחרי שילדה אותו היא זרקה אותו לסלעים, אבל הוא שרד ולמד מאביו לשנא את אמו.
דריזט ודליה הרגו את אביו והוא כנקמה לכד אותה כדי ללמוד על עברו.
דריזט הציל את דליה והרשה לו לעזוב – אבל הוא הצטרף לחבורה.
דרייגו קוויק: מכשף צללים מרושע ששיעבד את גווינביר לצרכיו.
כשדריזט, ארטמיס, עפרון ודליה באו להציל אותה הוא שבה גם אותם.
ג'רלקסאל וחבריו הצילו אותם מממלכת הצללים.
ייבונל: ברוב הספרים פשוט נקראת הגבירה באינר.
שליטת הבית הראשון של מנזברזן ומועצת העכביש.
חיה יותר מאלפיים שנה – שיא גם בשביל אלפים אפלים.
ניהלה מסע צלב נגד בית אובלדורה הכופר ונגד היכל המיתריל – לכאורה כיוון שהסתירו את דריזט העריק הכופר.
נהרגה על ידי ברונור אבל הוחזרה לחיים על ידי ליות כביתו של גרומף בנה מהגלגול הראשון, ובכישוף אפל זירזה את התבגרות עצמה.
נראית בדיוק כפי שנראתה בגלגול הקודם ומעריצה כעת את דריזט.
מאוחר יותר נאמר שייבונל "השנייה" היא דווקא ישות נפרדת.
גרומף: בנה הבכור ואביה של ייבונל ורב המג הראשי של מנזברזן.
בן יותר מ-700 שנה בזכות סיכה מכושפת שנותנת לו נעורי נצח.
טיריאל: הבת הגדולה ויורשת העצר של הבית
סאדיסטית גם באמות מידה של אלפיות אפלות.
נחנקה למוות על ידי גנדלוג מקבת-קרב, סבא רבא של ברונור.
קוונתל: הבת השלישית וראש הבית אחרי מות טיריאל.
דנטראג: הבן השני ואמן הנשק של הבית.
נהרג על ידי דריזט בדו-קרב.
ג'רלקסאל הוא הבן השלישי אבל קיומו נשאר בסוד כי לפי המסורת היה צריך להיקרב לליות וניצל.
סוסאמפטו, ונדס: שתי בנות מרושעות נוספות.
נהרגה על ידי דריזט בקרב.
ברגיניון: בן כיתתו של דריזט בבית הספר ללחימה ושני לו בטורנירי הלחימה.
ליריאל: הבת הבכורה של גרומף.
עברה הרפתקאות עם בן אנוש בסדרת ספרים נפרדת.
ארגון שכירי חרב שרובם אלפים אפלים וכמעט כולם זכרים.
ג'רלקסאל באינר: מנהיג החבורה במנזברזן, ומאוחר יותר גם בערים אנושיות כמו קלימפורט.
למרות היותו הבן השלישי בבית ניצל מהקרבה לליות על ידי הונאה.
אף על פי שהוא ודריזט נלחמו כמה פעמים ג'רלקסאל סירב להרוג אותו בקרב האחרון כשהייתה לו הזדמנות.
מחזיק ברשימה ארוכה של חפצי קסם אפילו יחסית לאלף אפל.
הרטיה שלו מגינה מפני התקפה פסיכוזית או של המדוזה, נותנת לו כריזמה קסומה ועוזרת לו לזהות חפצים קסומים.
היה חבר של זקנפיין והפילגש-הזכר הזמני הראשון של מאליס דואורדן.
קימוריאל אובלדורה: שריד לבית טלפתיים שהושמד.
שרד כי ג'רלקסאל לקחו תחת חסותו, ובהמשך העניק לו את סגנות הנהגת החבורה – עד שג'רלקסאל פרש להרפתקאות וקימוריאל החליפו זמנית.
בהמשך הנהיגו את החבורה בשיתוף.
משמש קישור טלפתי לשכירי החרב.
ראי גאי טיצ'ומט: שריד לבית שהושמד מצ'אד נסאד.
ולאס הון: שליחו של ג'רלקסאל למשימות מיוחדות.
מחזיק ברשימה מרשימה של חפצי קסם, אם כי פחות משל מפקדו.
דבנאי טר'ארץ': כוהנת של ליות שהצטרפה לחבורה אחרי שביתה הושמד.
הכוהנת היחידה שזקנפיין לא מוכן להרוג.
עידן הצרות (שנת 1355): תקופה בה האלים התהלכו כבני תמותה בעולם.
ליות ניצלה את המאורע כדי להכריז שוב מלחמה על היכל המיתריל, כ-2,000 שנה אחרי המלחמה הראשונה.
מגפת הכשף (שנת 1385+): תקופה בה הקסם שבת.
רשת ביטול קללות (שנת 1488): ייבונל באינר הטילה עם שותפותיה אזור ביטול קללות בזמן קרב.
אלפכבישים מהאויב שנקלעו לרשת הזו הפכו חזרה לאלפים אפלים והקימו יחידה צבאית בשם "הכפירה", כנגד האלילה ליות' שקיללה אותם.
פוונט הערפד חזר להיות גמד רגיל בזכות הרשת הזו.
דריוש לברינוביץ' (בליטאית: Darjuš Lavrinovič; נולד ב-11 בנובמבר 1979 בווילנה שבברית המועצות) הוא כדורסלן ליטאי המשחק בעמדת הסנטר בקבוצת פנרבחצ'ה אולקר ובנבחרת ליטא.
לברינוביץ' פרח בעונת 2005/06 ביורוליג שם שיחק בקבוצת ז'לגיריס קובנה, באותה עונה השיג את המספר הגבוה ביותר של הריבאונדים בליגה הבלטית ובליגת הכדורסל הראשונה בליטא (9.8 ריבאונדים למשחק בכל מפעל).
לדריוש אח תאום, קשישטוף, שגם הוא כדורסלן מקצועי.
בשנת 1999 נשלח דריוש יחד עם אחיו לכלא באשמת אונס צעירה, שמאוחר יותר נישאה לו.
דריו קסטלו (תאריך לידה לא ידוע, תאריך הטבלה 19 באוקטובר 1602 – 2 ביולי 1631) היה מלחין ונגן איטלקי מתקופת הברוק המוקדם.
קסטלו עבד ופרסם את כתביו בוונציה.
לא ברור אם ניגן בקורנט או בבסון.
כמלחין, הוא היה חבר מאוחר של האסכולה הוונציאנית (אדריאן וילארט, אנדראה גבריאלי, ג'ובאני גבריאלי ועוד).
לקסטלו היה תפקיד חשוב בטרנספורמציה של הקנצונה הכלית אל עבר הסונטה.
אין מידע ביוגרפי רב אודות קסטלו.
אפילו תאריכי לידתו ומותו אינם ידועים.
נראה שמת במגפה גדולה שפרצה ב-1630. לאחר תאריך זה, לא פרסם כתבים נוספים.
בדף השער של מהדורת 1629 של הכרך הראשון של "סונטות קונצרטיות בסגנון מודרני" קסטלו מכונה "ראש חבר המוזיקאים המנגנים בכלי נשיפה בוונציה", דבר המציין כי הוביל קבוצת נשפנים, שכללה חצוצרות, טרומבונים, קורנטים, שאום, חמת חלילים, תופים, חליליות וויולים.
בדף השער של הכרך השני (מהדורת 1644) של "סונטות קונצרטיות בסגנון מודרני" הוא נמנה כ"מוזיקאי של הסיניורייה הנעלה של ונציה בסנט מרקו וראש חבר הנגנים",דבר המציין כי עבד בבזיליקה הגדולה של סנט מרקו, שם היה קלאודיו מונטוורדי ה"מאסטרו של הקאפלה".
השימוש של קסטלו ב"סטילה קונצ'יטטו" (סגנון נזעם), הכולל פיגורות צלילים חוזרות ומהירות, עקבי ומוכיח את קשריו עם מונטוורדי (כמו למשל בספר המדריגלים של אהבה ומלחמה שלו).
בשני ספרי הסונטות יש 29 יצירות מאת קסטלו: 12 סונטות בספר הראשון, 17 בספר השני.
הסונטות הן לכלי עם קונטינואו (מנוגנות כיום בקורנט, חלילית כנור וכו'), או טריו סונטות (שני כלים גבוהים וקונטינואו), או כלי גבוה וכלי בס, רביעיות וחמישיות.
המוזיקה עשירה בכושר המצאה ומאתגרת טכנית.
מופיעים קטעים המולחנים במרקם פוליפוני חמור המתחלפים ברצ'יטטבים דרמטיים מעל בסו.
למרות שבכותר של שני ספרי הסונטות מצוין כי הם בסגנון מודרני, יש עדיין שימוש בטכניקת הקנצונה הישנה.
אף על פי כן, יש שימוש בחטיבות קצרות עם ניגודי מרקם חדים ביניהן וקווים אקטיביים יותר מאשר מלודיים.
בניגוד למקובל בתקופה, קסטלו מציין לעיתים קרובות את הכלים בהם יש לנגן, כולל קורנטים, כנורות, טרומבונים ודולציאנים.
שני ספרי הסונטות נדפסו מחדש בשנות ה-50 של המאה ה-17, עובדה המצביעה על השפעתו של קסטלו.
"סונטות קונצרטיות בסגנון מודרני, ספר ראשון", וונציה 1621
"סונטות קונצרטיות בסגנון מודרני, ספר שני", וונציה, 1629
דרייאקהורן (בגרמנית Dreieckhorn) הוא הר ברכס האלפים הברניים המתנשא לגובה של 3,811 מטר מעל פני הים, וממוקם בקנטון ואלה בשווייץ.
דרייאקהורן ממוקם באזור יונגפראו-אלטש-ביטשהורן מעל הקונקורדיה פלאץ שבקרחון אלטש, מצפון להר אולמנהורן וממזרח להר זאטלהורן.
דריוש ווש (בפולנית: Dariusz Wosz, נולד ב-8 ביוני 1969 בפיקארי שלסקי שבפולין) הוא כדורגלן עבר גרמני ממוצא פולני ששיחק בעיקר בבוכום ובנבחרת גרמניה בעמדת הקשר.
כיום ווש הוא המנהל הטכני של בוכום.
ווש היגר עם משפחתו כילד מפולין לעיר האלה שבגרמניה המזרחית, והחל לשחק במועדוני נוער שונים בעירו בשנת 1980. בשנת 1986 החל לשחק בקבוצת הבוגרים של כמי האלה ששיחקה אז בליגה המזרח גרמנית השנייה.
באותה עונה העפיל עם הקבוצה אל ליגת העל המזרח-גרמנית, ונשאר בקבוצה עונה נוספת לאחר איחוד גרמניה, כאשר זו שינתה את שמה לפ.צ.
בפגרת החורף של עונת 1991/92 עבר ווש לבוכום, שהפכה עם השנים להיות המועדון המזוהה עמו ביותר.
ווש החל אז את הקדנציה הראשונה שלו בקבוצה, שנמשכה שש וחצי עונות.
בתקופה זו ווש ירד ליגה עם בוכום בעונת 1992/93, והעפיל בחזרה לבונדסליגה כעבור עונה אחת בלבד, מהמקום הראשון.
ווש נשאר במועדון עד לשנת 1998, כאשר בכל עונה שיחק לפחות ב-31 משחקי ליגה.
בעונתו האחרונה בקבוצה הוביל ווש את בוכום לסיבוב השלישי של גביע אופ"א, שם הודחה על ידי אייאקס אמסטרדם.
בקיץ 1998 חתם ווש בהרטה ברלין המתחדשת, שכללה אז שחקנים כמיכאל פריץ ומרקו רהמר.
זו הייתה תקופת שיא של ווש בקריירה, כאשר הצלחתו בהרטה ברלין זיכתה אותו בכרטיס לסגל נבחרת גרמניה לגביע הקונפדרציות 1999 וליורו 2000. בשנת 2000 הגיע ווש עם הקבוצה לגמר גביע הליגה הגרמנית, שם הובסה הרטה ברלין בתוצאה 1–5 על ידי באיירן מינכן, במשחק בו ווש שיחק 90 דקות.
בשנת 2001, הרטה ברלין זכתה בגביע זה, לאחר ניצחון 1–4 על שאלקה 04 בגמר, ממנו ווש נעדר.
בתום עונת 2001 עזב ווש את הרטה ברלין לאחר שלוש עונות, לאחר שהבקיע 11 שערים ב-85 משחקים, וחזר לבוכום.
את הקדנציה השנייה של ווש בבוכום, הוא החל בבונדסליגה השנייה, ועלה עם הקבוצה תוך עונה אחת בחזרה לבונדסליגה.
ווש הפך במהרה לשחקן הרכב קבוע בקבוצה, וסייע לה לסיים במקום החמישי בעונת 2003/04 בבונדסליגה, שזיכה את הקבוצה במקום בגביע אופ"א בעונת 2004/05, ממנו הודחה בוכום בשלבי המוקדמות על ידי סטנדרד לייז'.
בתום עונת 2004/05 ירד ווש עם בוכום לבונדסליגה השנייה, ובעונת 2005/06 עלה בחזרה לבונדסליגה עם בוכום מהמקום הראשון.
עלייה זו הייתה השלישית של ווש עם בוכום.
בעונת 2006/07, שיחק ווש משחק אחד בלבד, בעונה שהייתה מיועדת להיות עונת הפרישה שלו.
במשחק זה נכנס ווש כמחליפו של זואזדאן מיסימוביץ' בדקה ה-70, והבקיע שער מול בורוסיה מנשנגלדבך שהיה האחרון שלו כשחקן מקצוען, כאשר הוא המשיך לשחק כדורגל לאחר מכן במועדון החובבים אוניון ברגן.
ווש סיים בעונת 2006/07 קריירה מפוארת בבוכום, שכללה שתי קדנציות ושתים עשרה עונות וחצי, בהן הופיע ב-346 משחקים והבקיע 41 שערים במדי בוכום בשתי הליגות העליונות של גרמניה, מתוכם 239 הופעות בבונדסליגה, נתון המציב את ווש במקום השישי בטבלת שיאני ההופעות של בוכום בבונדסליגה בכל הזמנים
לווש שבע הופעות במדי נבחרת גרמניה המזרחית.
הראשונה בשנת 1989 במשחק ידידות מול נבחרת פינלנד שהסתיים בתיקו 1-1. הופעתו השביעית והאחרונה במדי נבחרת גרמניה המזרחית הייתה בניצחון 1–2 על נבחרת בלגיה בספטמבר 1990. בפברואר 1997 ערך ווש בכורה מחודשת במדים לאומיים, הפעם במדי נבחרת גרמניה, בניצחון 0–1 על נבחרת ישראל באצטדיון רמת גן.
ווש כבש את שער הניצחון לגרמנים.
בהמשך זומן על ידי המאמן אריך ריבק לגביע הקונפדרציות 1999 וליורו 2000, כאשר בשני הטורנירים כשלה גרמניה והודחה בשלב הבתים, ואילו ווש לא קיבל את ההזדמנות.
הופעתו האחרונה של ווש במדי נבחרת גרמניה הייתה בהפסד 1–2 לנבחרת דנמרק בנובמבר 2000. לווש 17 הופעות במדי נבחרת גרמניה, בהן הבקיע שער אחד.
ווש השתלב במערך האימון של בוכום, ואימן את קבוצת הנוער עד גיל 19 של המועדון בין השנים 2007 ו-2015 למעט הפסקה קצרה, בה אימן את קבוצת המילואים.
במקביל, עסק גם בתפקיד עוזר המאמן והמנהל הטכני.
לתקופה קצרה בעונת 2009/10 אימן ווש את הקבוצה הבכירה של בוכום לאחר פיטורי המאמן הייקו הרליך, אך לא הצליח למנוע את נשירתה של הקבוצה לבונדסליגה השנייה.
אוקטבו דריו רודריגס פניה (בספרדית: Octavio Darío Rodríguez Peña, נולד ב-17 בספטמבר 1974 במונטווידאו שבאורוגוואי) הוא כדורגלן עבר אורוגוואי ששיחק בעמדת הבלם בעיקר בפניארול ובשאלקה 04. לרודריגס 51 הופעות במדי נבחרת אורוגוואי, עמה השתתף במונדיאל 2002 ובשני טורנירים של קופה אמריקה.
רודריגס שיחק בנעוריו במספר מועדונים באורוגוואי כמו הורקאן וילגאס, איגוס דל מאר וסוד אמריקה, ממנו העפיל לבוגרים בשנת 1994, וסייע למועדון להעפיל לליגת העל האורוגוואית.
כעבור שנה, עבר לשחק בליגת העל המקסיקנית, כאשר חתם בדפורטיבו טולוקה.
רודריגס שיחק עונה אחת בטולוקה, וחזר לאורוגוואי, כאשר חתם בבז'ה ויסטה, וגם איתה עלה לליגת העל האורוגוואית.
לאחר עונה אחת בבז'ה ויסטה, חתם רודריגס במועדון הפאר האורוגוואי פניארול, וזכה עמו באליפות אורוגוואי בשנת 1999. רודריגס המשיך לשחק בפניארול עד לשנת 2002, והציג יכולת גבוהה מאוד שגררה התעניינות ממועדונים באירופה, ובקיץ 2002 עזב את המועדון לאחר שצבר 111 הופעות והבקיע שמונה שערים, וחתם בשאלקה 04 מהבונדסליגה.
בעונתו הראשונה בשאלקה 04, 2002-03, רודריגס ערך 14 הופעות בלבד, ושימש בעיקר כמחליף.
החל מעונת 2003/04, הפך רודריגס לעוגן הגנתי בשאלקה 04, בצוותא עם חבריו להגנה לבאן קוביאשווילי, ניקו ואן קרקהובן, כריסטיאן פאולסן ותומאש ולדוך, אך עונה זו הייתה מאכזבת עבור שאלקה שסיימה שביעית בלבד בבונדסליגה.
בעונת 2004/05 התחזקה שאלקה בהגנה במלאדן קרסטאיץ' ומרסלו בורדון, וכמות ההופעות של דריו רודריגס פחתה.
את עונה זו סיימו רודריגס ושאלקה במקום השני בבונדסליגה, וזכו בגביע הליגה הגרמנית באותה שנה.
החל מעונת 2005/06 רודריגס חזר להיות שחקן הרכב קבוע, והגיע עם שאלקה עד לחצי גמר גביע אופ"א, שם הפסידה הקבוצה לסביליה, שזכתה לבסוף בתואר.
עונת 2006/07 הייתה עונת שיא עבור רודריגס בשאלקה, אז סיים עם הקבוצה במקום השני, מרחק שתי נקודות בלבד מהאלופה שטוטגרט, וערך 26 הופעות.
בעונת 2007/08 רודריגס ערך שלוש הופעות ליגה בלבד, אך הגיע עם שאלקה לרבע גמר ליגת האלופות, שם הודחה הקבוצה על ידי ברצלונה.
בתום עונת 2007/08 עזב רודריגס את שאלקה לאחר שש עונות, בהן צבר 102 הופעות והבקיע שישה שערים, וחזר לפניארול.
רודריגס שיחק בפניארול שבע עונות רצופות, והוסיף למאזנו שתי אליפויות עם המועדון, בשנים 2010 ו-2013. בתום עונת 2015 פרש רודריגס ממשחק פעיל, לאחר שהוסיף 141 הופעות ו-11 שערי ליגה למאזנו בפניארול.
רודריגס ערך את הופעת הבכורה בנבחרת אורוגוואי בשנת 2000, והשתתף עמה במונדיאל 2002, שם הבקיע שער שוויון זמני בהפסד 2-1 לנבחרת דנמרק, אך אורוגוואי הודחה בשלב הבתים.
רודריגס השתתף עם אורוגוואי גם בקופה אמריקה 2004 בו אורוגוואי סיימה שלישית, ובקופה אמריקה 2007 בו אורוגוואי סיימה רביעית.
במוקדמות מונדיאל 2006 הגיע רודריגס עם אורוגוואי לפלייאוף העלייה למונדיאל מול נבחרת אוסטרליה.
רודריגס הבקיע את שער הניצחון לאורוגוואי במשחק הראשון שנערך במונטווידאו.
במשחק הגומלין, אוסטרליה ניצחה 1-0 בסידני, ובבעיטות ההכרעה, רודריגס החטיא את הפנדל הראשון של אורוגוואי, שהפסידה בבעיטות ההכרעה ולא העפילה למונדיאל 2006. לאחר קופה אמריקה 2007, פרש רודריגס מהנבחרת, כשלזכותו 51 הופעות וארבעה שערים.
אליפות ליגת המשנה האורוגוואית: 1994
אליפות ליגת המשנה האורוגוואית: 1997
דריוס סונגאילה (בליטאית: Darius Songaila; נולד ב-14 בפברואר 1978) הוא כדורסלן עבר ליטאי, וכיום עוזר מאמן בז'לגיריס קובנה.
שיחק בקבוצות שונות באירופה ובליגת ה-NBA, וייצג את נבחרת ליטא בכדורסל.
התחיל את קריירת הכדורסל שלו בלייטובוס ריטאס מריאמפולה (Lietuvos rytas Marijampolė) מליגת המשנה הליטאית (LKAL) בשנת 1995. בשנת 1997 עבר לארצות הברית, ולמד בבית הספר ניו המפטון בניו המפטון שבניו המפשייר.
בשנת 1998 שיחק במשחק נייקי הופ סאמיט, בו מתמודדים שחקני נבחרת ארצות הברית הצעירה מול שחקני תיכון מצטיינים מרחבי העולם.
במשחק זה ייצג את "נבחרת העולם", לצד דירק נוביצקי, דן גדזוריץ', אנטוניס פוטסיס ולואיס סקולה.
הוא קלע שש נקודות ב-19 דקות משחק.
הוא נבחר גם לחמישייה השנייה של אליפות אירופה מתחת לגיל 22.
סונגאילה שיחק עבור אוניברסיטת וייק פורסט.
נבחר לחמישיית העונה השלישית של ACC (אטלנטיק קוסט קונפרנס - חטיבת החוף האטלנטי של NCAA) בשנת 2000, ובשנת 2002 לחמישייה השנייה.
בחמישיית הכל-אמריקאית של Associated Press הופיע כ"ראוי לציון" בשנתו האחרונה במכללה.
סונגאילה נבחר בבחירה ה-50 בדראפט ה-NBA 2002 על ידי בוסטון סלטיקס, שהעבירו בסופו של דבר את הזכויות עליו לסקרמנטו קינגס.
שיחק במדי צסק"א מוסקבה בעונת וזכה במדיה באליפות ליגת העל הרוסית בכדורסל גברים.
הוא חתם שנית במדי הקינגס ביוני 2003, ובמהלך 154 משחקים ששיחק במדי הקבוצה במהלך שתי עונות (28 כפותח בחמישייה) קלע 6.1 נקודות ותפס 3.7 ריבאונדים למשחק.
בספטמבר 2005 חתם על חוזה לעונה אחת בשיקגו בולס.
בבולס הייתה עונתו המוצלחת היותר עד אז, וממוצעיו היו 9.2 נקודות ו-4.0 ריבאונדים ב-62 המשחקים שבהם שותף (ב-7 מהם פתח).
את העונה סיים בצורה לא טובה, לאחר שנפצע בקרסולו במרץ 2006 והחמיץ את 20 המשחקים האחרונים של העונה.
ב-17 ביולי 2006 חתם סונגאילה בוושינגטון ויזארדס.
על פי דיווחים כלל החוזה תשלום של 23 מיליון דולר לחמש שנים.
הוא החמיץ את 45 המשחקים הראשונים בעקבות ניתוח לפתירת פריצת דיסק שעבר, וב-37 שבהם שותף (אחד בחמישייה) היו ממוצעיו 7.6 נקודות ו-3.6 ריבאונדים.
בהמשך היה לשחקן חשוב בספסל הוויזארדס ולעיתים עלה כפותח.
ממוצעיו בעונת היו 6.2 נקודות ו-3.4 ריבאונדים למשחק.
בסיומה של עונת היה סונגאילה לפותח בעקבות פציעות חבריו לקבוצה ברנדן הייווד ואנדריי בלאטץ'.
הוא פתח ב-29 משחקים, שיא קריירה עבורו, וממוצעיו היו 7.4 נקודות ו-2.9 ריבאונדים למשחק.
ב-23 ביוני 2009 הועבר בטרייד למינסוטה טימברוולבס עם אולכסיי פצ'רוב ואיתן תומאס תמורת בחירת סיבוב ראשון עתידית בדראפט, רנדי פוי ומייק מילר.
ב-9 בספטמבר 2009 הועבר בטרייד לניו אורלינס הורנטס לצד בובי בראון, תמורת אנטוניו דניאלס ובחירת דראפט בסיבוב השני בדראפט 2014.
ב-23 בספטמבר 2010 הועבר סונגאילה בטרייד לפילדלפיה 76' לצד קרייג בראקינס, תמורת וילי גרין וג'ייסון סמית'.
ממוצעיו בסיקסרס היו הנמוכים בקריירה המקצועית שלו, במיוחד בנקודות (1.6 נקודות למשחק).
בסיומה של עונת היה לסוכן חופשי.
ביולי 2011 חתם על חוזה לשנה אחת בגלאטסראיי הטורקית תמורת 1.5 מיליון דולר.
במרץ 2012, מספר שבועות לאחר שעזב את גלאטסראיי, חתם סונגאילה בוואיאדוליד.
מאוחר יותר באותה שנה חתם בדונצק.
ב-8 באוקטובר 2013 חתם בריטאס וילנה לעונה אחת.
ב-22 ביולי 2014 חתם סונגאילה על חוזה לשנה אחת בז'לגיריס קובנה.
בסיומה של אותה עונה פרש ממשחק מקצועני.
ב-5 באוגוסט 2015 מונה לעמדת עוזר המאמן בז'לגיריס קובנה.
דריוזאורוס (שם מדעי: Dryosaurus; מילולית: "לטאת עץ אלון", על שם סביבת האלונים בה התגלה לראשונה) הוא סוג של דינוזאור ממשפחת הדריוזאוריים שחי בתקופת היורה העליון והיה קרוב משפחתם של האיגואנודון ושל ההיפסילופודון.
מרבית מאובניו נמצאו במערב ארצות הברית ומיעוטם באירופה.
אורכו של הדריוזאורוס היה 2.4–4.8 מטרים והוא היה בעל מבנה גוף מהיר, זנב ישר וארוך, רגליים גדולות שנועדו למירוץ, צוואר ארוך, ידיים ארוכות שהסתיימו באצבעות קטנות.
הראש היה קטן עם עיניים גדולות והוא הסתיים במקור קרני ובו שיניים קטנות שנועדו ללחך צמחייה נמוכה מגדות נהר.
הוא חי בתקופה בה פרחו יערות מחטניים גדולים כמו אראוקריה ו-Brachyphyllum וכן יערות של שרכים וציקסאים.
להקות של דריוזאורים נעו ביער לצד זאורופודים גדולים וסטגוזאורים.
דינוזאור זה השתמש ודאי במהירות כדי להתגונן מדינוזאורים טורפים רבים שחיו בתקופתו כמו אלוזאורוס, זאורופגנקס, אורניתולסט, טורווזאורוס, צרטוזאורוס, מארשוזאורוס וסטוקסוזאורוס.
ככל הנראה מדינוזאור זה התפתחו דינוזאורים גדולים יותר כמו האיגואנודון וההדרוזאוריים שראשם היה גדול יותר, עיניהם קטנות יותר והם לא יכלו לרוץ במהירות גבוהה.
דינוזאור זה תואר על ידי החוקר האמריקאי עותניאל צ'ארלס מארש ב-1894.
להקת דריוזאורוסים נראית בתוכנית "ללכת עם דינוזאורים" לצד זאורופודים וסטגוזאורים ונראה גם ב"הבלדה של Big Al".
הדריוזאורוס מוזכר גם בספרי "פארק היורה" ו"העולם האבוד" (ייתכן שמבלבל עם היפסילופודון) אך לא נראה בסרטים.
הוא מופיע גם בסדרות "כשהדינוזאורים שוטטו באמריקה", "הדינוזאורים!" ובמשחקי המחשב "עולם הדינוזאורים", "Jurassic Park: Operation Genesis" ו"Jurassic World Evolution 2".
דריוזאוריים (שם מדעי: Dryosauridae) היא משפחה של דינוזאורים צמחוניים בעלי אגן דמוי עוף שחי בתקופות היורה והקרטיקון באפריקה, אירופה וצפון אמריקה.
יצורים אלה היו מאבותיהם של האיגואנודון ושל ההדרוזאוריים.
הם רעו עשבים בערבות הקדומות ונעו מהר כדי להתגונן מהטורפים הרבים שהיו בתקופתם.
היו להם פה קצר עם שיניים שטוחות, זנבות ארוכים וגפיים קצרות.
דריולסטים (שם מדעי: Dryolestoidea) היא על-סדרה של יונקים נכחדים שחיו מתור היורה ועד לתקופת הנאוגן ומאובניהם נמצאו ברחבי אפריקה, אמריקה הדרומית וייתכן שגם באוסטרליה.
יצורים אלה היו יונקים קדומים ופרימיטיביים שקדמו לקבוצת התריה (Theria), בה מצויים הכיסאים (מטאתריה) ויונקי השליה המודרניים.
מבנה שיניהם היה שונה מכל יונק חי.
כמה מחקרים מורפולוגיים מורים על כך שחפרפרת הכיס צריכה גם להיכלל בקבוצה, מה שיהפוך אותה לקבוצה קיימת.
ככל הנראה הם צאצאי קבוצות יונקים פרימיטיביות עוד יותר כמו מולטיטוברקולטה או של כמה קיינודונטיים או יונקי הביב שהטילו ביצים.
יצורים אלה היו קטנים ברובם ובעלי שיניים חדות וחסרות דנטין שאיתם הם אכלו בעיקר חרקים.
הם שרדו בעיקר בעידן המזוזואיקון והחלו להתמעט עם הכחדת הדינוזאורים הגדולים.
ככל הנראה הם לא עמדו בתחרות עם יונקים מפותחים יותר ועם אקלימים משתנים.
על-סדרה דריולסטים (Dryolestoidea) - נכחדה
דריוס גרלנד הוא כדורסלן אמריקאי המשחק בקבוצת קליבלנד קאבלירס מליגת ה-NBA, בעמדת הרכז.
אביו, וינסטון גרלנד, שיחק ב-NBA בין השנים 1987–1995.
גרלנד נולד בעיר גארי שבאינדיאנה, ובגיל 12 עבר עם משפחתו לנאשוויל שבטנסי.
בכל 4 עונותיו בקבוצת הכדורסל של "אקדמיית ברנטווד" זכה עמה באליפות ליגת התיכונים השנייה של טנסי, וב-3 מתוכן זכה בתואר שחקן התיכונים המצטיין של הליגה.
בעונת 2017/2018 קלע 27.6 נקודות בממוצע למשחק, נבחר להשתתף במשחק מקדונלד'ס אול-אמריקן ובנייקי הופ סאמיט, וזכה בתואר השחקן המצטיין של כל ליגות התיכונים בטנסי.
בשנת 2018 החל גרלנד ללמוד באוניברסיטת ואנדרבילט אשר בנאשוויל, ובארבעת משחקיו הראשונים בקבוצת הכדורסל שלה הצטיין עם ממוצע של 19.8 נקודות למשחק.
במהלך המשחק החמישי של העונה, ב-23 בנובמבר 2018, נפצע בברכו השמאלית ונאלץ להתפנות לקבלת טיפול.
מאוחר יותר התברר כי מדובר בקרע במניסקוס, אשר השבית את גרלנד ממשחק עד לסיום העונה.
בינואר 2019 הודיע על כוונתו לעזוב את ואנדרבילט כבר לאחר עונה אחת, ולהעמיד את עצמו לבחירה בדראפט ה-NBA.
בדראפט ה-NBA 2019 נבחר גרלנד בבחירה החמישית, על ידי קליבלנד קאבלירס.
לאורך עונת הרוקי שלו שימש כשחקן חמישייה קבוע בקליבלנד, ותרם 12.3 נקודות ו-3.9 אסיסטים בממוצע למשחק.
בשנת 2022 נבחר למשחק האולסטאר של ה- NBA.
דריוס מרטין קלארק וסל הוא כדורגלן עבר אנגלי ששיחק בעמדת החלוץ.
וסל החל את הקריירה במועדון נעוריו אסטון וילה, ובהמשך שיחק גם במנצ'סטר סיטי, אנקרגוצ'ו הטורקית ולסטר סיטי.
בין השנים 2002 ל-2004 שיחק בנבחרת אנגליה, במדיה כבש שישה שערים ב-22 הופעות, וייצג אותה בין היתר בטורנירי מונדיאל 2002 ויורו 2004.
דריוס וסל נולד וגדל בברמינגהאם, ובגילי הילדים שיחק בקבוצת רומולוס מהליגה האזורית.
במדי מועדון הילדים בלט וסל עם הישגים כגון שישה שערים במשחק בודד, ו-46 שערים בעונה אחת.
כשהיה בן 16, ובעקבות הצלחתו בקבוצה המקומית, הצטרף וסל לקבוצה אותה אהד בילדותו, אסטון וילה, והחל את דרכו בבית הספר למצוינות של המועדון.
וסל קבע את שיא השערים לעונה אחת במחלקת הנוער של המועדון, 39 כיבושים.
מאמן הקבוצה הבוגרת, ג'ון גרגורי, צירף את וסל לסגל הקבוצה הבוגרת בעונת 1998/1999. הוא ערך את הופעת הבכורה שלו ב-23 באוגוסט 1998, כשעלה מהספסל בניצחון 1–3 על מידלסברו.
פחות מחודש לאחר מכן, ב-15 בספטמבר, כבש את שעריו הראשונים במדי אסטון וילה, במסגרת גביע אופ"א מול סטרומסגודסט.
וסל כבש צמד בשתי הדקות האחרונות של ההתמודדות והשלים מהפך עבור קבוצתו, שניצחה בסיום 2–3. היו אלו שעריו היחידים של וסל באותה העונה.
בסך הכול השלים וסל 11 הופעות בעונת הבכורה שלו, מתוכן שש בליגה.
המהירות והזריזות של וסל, שהיו מתכונותיו הבולטות כשחקן, הפכו אותו לחילוף יעיל לדקות הסיום, אז היה נכנס ומנצל את יתרונו אל מול ההגנות העייפות של היריבות.
בעונת 1999/2000 העפיל עם קבוצתו לגמר גביע ה-FA, אך לא שותף בהפסד 0–1 לצ'לסי בגמר.
בעונת 2001/2002 הפך וסל לשחקן משמעותי יותר בהתקפת הקבוצה, וכבר בפתיחת העונה כבש פעמיים במסגרת טורניר גביע האינטרטוטו, בו זכתה אסטון וילה באחד משלושת הכרטיסים לגביע אופ"א, ובליגה קבע שיא קריירה אישי של 12 שערי ליגה ב-36 הופעות.
וסל היה לחלק משמעותי ברוטציה של הקבוצה עד לעזיבתו בתום עונת 2004/2005, עונתו השביעית בקבוצה הבוגרת של המועדון.
לזכותו 35 שערי ליגה ב-162 הופעות במדי אסטון וילה (45 שערים ב-202 הופעות בכל המסגרות).
לקראת עונת 2005/2006 עבר וסל תמורת כ-2 מיליון ליש"ט למנצ'סטר סיטי, תחת המאמן סטיוארט פירס.
וסל הוביל את חוליית ההתקפה לצדו של אנדי קול, ואת השער הראשון שלו כבש לאחר במחזור השלישי, בניצחון 1–2 על סנדרלנד בחוץ.
הוא סיים את העונה עם שמונה שערי ליגה ב-36 הופעות, על אף שהתמודד במהלך העונה עם בקע, ועבר ניתוח רק בסיום אותה העונה.
בעונה לאחר מכן, התקשה וסל להיכנס לכושר הבקעה, וסיים את העונה עם שלושה שערי ליגה בלבד ב-32 הופעות.
הגעתו של המאמן השוודי, סוון-יוראן אריקסון, לקראת עונת 2007/2008 הביאה עמה שינוי תפקוד עבור וסל.
אריקסון, אשר כל הופעותיו הבינלאומיות של וסל בנבחרת היו תחתיו, נהג לשחק בשיטת 4-5-1, שהציבה את וסל בעיקר כקיצוני ופחות בעמדת החלוץ הבודד.
ב-10 בפברואר 2008, במהלך אותה העונה, כבש וסל את שער הפרמייר ליג החמישים בקריירה שלו, בניצחונה של הסיטי בדרבי של מנצ'סטר, 2-1 באולד טראפורד.
בעונת 2008/2009, עם הגעתם של המאמן מארק יוז והחלוץ רוביניו ועם השדרוג במעמדו של דניאל סטארידג' הצעיר, איבד וסל את מקומו בהרכב של הסיטי.
הוא ערך שמונה הופעות ליגה בלבד באותה העונה, 15 בלבד בכל המסגרות, וכבש שער בודד.
בתום העונה שוחרר מהמועדון בעקבות סיום חוזהו לאחר ארבע עונות, בהן כבש 17 שערי ליגה ב-103 הופעות (22 שערים ב-124 הופעות בכל המסגרות).
ביולי 2009 הצטרף וסל לאנקרגוצ'ו מהליגה הטורקית, והתקבל על ידי 3,000 אוהדים שחגגו את הגעתו לקבוצה.
ההתחלה של וסל בקבוצה הייתה מבטיחה, לאחר שכבש את שערו הראשון כבר במחזור השני של העונה.
עם זאת, חוותה הקבוצה עונה בינונית בליגה, שהסתיימה במקום ה-12 בלבד וכללה חילוף מאמנים כבר בחודש נובמבר, אז הגיע לקבוצה רוז'ה למר.
בתום העונה עזב וסל את אנקרגוצ'ו עם ארבעה שערי ליגה בלבד ב-22 הופעות.
ב-20 באוקטובר 2011, כשלושה שבועות לאחר מינויו של סוון-יוראן אריקסון למאמן לסטר סיטי מליגת המשנה, חתם וסל בקבוצה ושב לשתף פעולה עם מאמנו בנבחרת ובמנצ'סטר סיטי.
עד מהרה תפס מקום קבוע בהרכב של אריקסון, וסיים את העונה עם ארבעה שערי ליגה ב-31 הופעות.
ב-29 באוקטובר 2011 פגשה לסטר את וסטהאם יונייטד במשחקה הראשון מאז סיים אריקסון את דרכו במועדון.
במהלך המשחק ספג וסל פציעה ברצועה הצולבת הקדמית, שהשביתה אותו עד לתום העונה.
עם סיום העונה שוחרר מהמועדון כאשר חוזהו הסתיים ולא הוצע לו חוזה חדש.
וסל נותר שחקן חופשי במשך שלוש וחצי שנים, עד ה-28 בינואר 2016, אז הודיע על פרישה רשמית ממשחק בגיל 35.
וסל ערך את הופעת הבכורה שלו במדי נבחרת אנגליה ב-13 בפברואר 2002, במשחק ידידות באמסטרדם ארינה תחת המאמן סוון-יוראן אריקסון.
וסל היה לאחד משלושה שחקנים שערכו בכורה במדי אנגליה במשחק, יחד עם ויין ברידג' ומייקל ריקטס.
הוא פתח בהרכב והפגין יכולת מרשימה, כולל שער בכורה במדי הנבחרת אותו כבש במספרת לרשתו של אדווין ואן דר סאר.
בסך הכול בתוך שלושה חודשים שותף וסל בחמישה משחקי ידידות, בהם כבש שלושה שערים, שהספיקו לאריקסון לזמנו לסגל אנגליה לקראת מונדיאל 2002, על אף שלא ערך הופעה רשמית עד לאותו הזמן.
וסל פתח בהרכב במשחק הראשון של אנגליה בטורניר, בו נפרדה בשוויון 1-1 מול .
הוא לא שותף בניצחון 0–1 על , ועלה מהספסל במקומו של מייקל אואן ל-13 דקות בשוויון 0-0 מול , שהבטיח לאנגליה את המקום השני בבית.
וסל לא שותף בניצחון 0–3 על בשמינית הגמר, ושוב החליף את אואן לכ-11 דקות בהפסד 1–2 ל ברבע הגמר.
בסך הכול רשם שלוש הופעות בטורניר, אחת מהן בהרכב.
וסל ערך ארבע הופעות, כולן כמחליף, במסגרת מוקדמות יורו 2004, בהן כבש שער בודד.
כשבוע לפני פתיחת טורניר הגמר בפורטוגל, כבש וסל צמד בניצחון 1–6 על , מה שהפכו לשעריו האחרונים במדי אנגליה.
אנגליה העפילה לרבע הגמר, שם נפצע רוני כבר לאחר 27 דקות, והוחלף על ידי וסל.
לאחר שוויון 2-2 בין אנגליה ל המארחת בתום הארכה, ניגשו הקבוצות לדו-קרב בעיטות עונשין.
וסל ניגש לבעוט שביעי במצב של שוויון 5-5, אך הבעיטה שלו נהדפה על ידי ריקרדו, שבעצמו כבש את הפנדל הבא כדי לקבוע 5–6 לפורטוגל.
וסל לא שב עוד לשחק במדי אנגליה.
בסך הכול ערך וסל 22 הופעות במדי אנגליה, כולן תחת אריקסון (16 מתוכן כמחליף, רק פעם אחת השלים 90 דקות), וכבש שישה שערים.
דריוס לוואר מיילס הוא כדורסלן עבר אמריקאי, אשר שיחק בליגת ה-NBA בין השנים 2000–2009. ממוצעיו הכוללים לאורך הקריירה הם 10.1 נקודות, 4.9 ריבאונדים ו-1.9 אסיסטים למשחק.
מיילס נולד בעיר בלוויל שבאילינוי, ולמד בסנט לואיס המזרחית הסמוכה.
בעונתו האחרונה ב"תיכון סנט לואיס המזרחית" רשם ממוצעים של כ-22 נקודות, 13 ריבאונדים ו-7 חסימות למשחק, ובסיומה זכה בפרס שחקן התיכונים המצטיין של אילינוי (Illinois Mr.
כמו כן נבחר להשתתף במשחק מקדונלד'ס אול-אמריקן, בו קלע 17 נקודות עבור "נבחרת המערב", ובמשחק נייקי הופ סאמיט בו קלע 15 נקודות עבור "נבחרת ארצות הברית".
בתחילה הודיע מיילס שבחר ללמוד באוניברסיטת סנט ג'ון בניו יורק, אך בסיום לימודיו התיכוניים חזר בו והעמיד את עצמו לבחירה בדראפט ה-NBA היישר מהתיכון.
בדראפט ה-NBA 2000 נלקח מיילס על ידי לוס אנג'לס קליפרס בבחירה השלישית, אחרי קניון מרטין וסטרומייל סוויפט שנבחרו בשתי הבחירות הראשונות.
בכך היה שחקן התיכונים אשר נלקח בבחירה הגבוהה ביותר בתולדות הדראפט.
לצד הרוקי קוונטין ריצ'רדסון ושחקני השנה השנייה למאר אודום וקורי מגטי השלים מיילס קבוצה צעירה, אתלטית ומבטיחה אשר הכתיבה קצב משחק מהיר תחת המאמן אלווין ג'נטרי, והציגה שיפור של 16 ניצחונות לעומת העונה הקודמת (31–51).
לאורך עונתו הראשונה קלע מיילס 9.4 נקודות בממוצע למשחק, ובסיומה נבחר לחמישיית הרוקיז של העונה ב-NBA.
בעונה העוקבת הצטרף לקליפרס אלטון ברנד בן ה-22, אשר הוביל את הקבוצה למאזן שלילי 39–43, שהיה המאזן הטוב ביותר של המועדון מזה 9 עונות.
לאחר שתי עונות עם הקליפרס הועבר מיילס בטרייד לקליבלנד קאבלירס, בתמורה לאנדרה מילר ובראיינט סטית'.
לאורך עונת שימש כשחקן חמישייה קבוע ורשם ממוצעים של 9.2 נקודות, 5.4 ריבאונדים ו-2.6 אסיסטים למשחק, אך קלע ב-41.9% קליעה מהשדה בלבד, והקאבלירס סיימו עם המאזן הגרוע בליגה, 17–65.
בינואר 2004, לאחר כעונה וחצי בקליבלנד, נשלח בטרייד לפורטלנד טרייל בלייזרס בתמורה לרכז ג'ף מקיניס.
ב-19 באפריל 2005 קלע שיא קריירה של 47 נקודות במשחק מול דנוור נאגטס.
באפריל 2006 נפצע בברכו הימנית, ונאלץ לעבור ניתוח אשר השבית אותו ממשחק לכל אורך עונות ו-.
באפריל 2008 הוגדרה פציעתו של מיילס כ"מסיימת קריירה", ובכך הטרייל בלייזרס הורשו לשחרר אותו מבלי שיתרת חוזהו במועדון תיחשב תחת תקרת השכר של הקבוצה.
ב-145 משחקיו בקבוצה קלע 13.1 נקודות בממוצע למשחק.
בדצמבר 2018 חזר מיילס לשחק וחתם על חוזה בממפיס גריזליס.
בשל "חזרתו מפרישה" חויבה פורטלנד לשלם את יתרת חוזהו, אשר עמדה על סך של 18 מיליון דולר.
ב-34 משחקיו עם הגריזליס באותה עונה קלע 3.5 נקודות למשחק, ובסיומה שוחרר מהקבוצה ופרש ממשחק באופן סופי.
בשנת 2002 השתתף מיילס בסרט הקולנוע "יחצ"ן המסיבות" , לצד חבריו לקבוצה מייקל אולווקנדי וקוונטין ריצ'רדסון.
בשנת 2004 השתתף בסרט "תוצאה מושלמת" , בו גילם דמות אשר הציגה את קשייו בעבר של מיילס עצמו, כשחקן כדורסל תיכונים הנאלץ להשיג ציון גבוה במבחני ה-SAT על מנת לקבל מלגת לימודים מאוניברסיטת סנט ג'ון.
באוגוסט 2011 נעצר מיילס בנמל התעופה הבינלאומי למברט-סנט לואיס בשל החזקת רובה טעון.
בספטמבר 2016 הגיש בקשה לפשיטת רגל, על אף שהרוויח לאורך קריירת המשחק ב-NBA כ-62 מיליון דולר.
באוקטובר 2018 פרסם מאמר בשם "מה לעזאזל קרה לדריוס מיילס?" באתר פליירס טריביון, בו תיאר לראשונה את הקשיים הנפשיים אשר ליוו אותו לכל אורך קריירת המשחק.
דריוס טאיון מילר הוא כדורסלן אמריקאי, המשחק בקבוצת אוקלהומה סיטי ת'אנדר מליגת ה-NBA, בעמדת הסמול פורוורד.
מילר נולד וגדל בעיר מייזוויל שבצפון קנטקי.
בשנת 2008 הוביל את קבוצת הכדורסל של "תיכון מחוז מייסון" לזכייה באליפות התיכונים של קנטקי, עם ממוצעים של 19.9 נקודות, 7.9 ריבאונדים ו-3.6 אסיסטים למשחק.
בסיום אותה עונה זכה בפרס שחקן התיכונים המצטיין של קנטקי ("Kentucky Mr.
בקיץ 2008 החל ללמוד באוניברסיטת קנטקי, וב-4 עונותיו בקבוצת הכדורסל שלה זכה לשתף פעולה, בין היתר, עם פטריק פטרסון, ג'ודי מיקס, ג'ון וול, דמרקוס קאזינס, אריק בלדסו, ברנדון נייט, טרנס ג'ונס, אנתוני דייוויס ומייקל קיד-גילכריסט.
בעונת 2010/2011 קלע מילר 10.9 נקודות למשחק והוביל את קבוצתו, לצד נייט וג'ונס, לשלב פיינל פור טורניר אליפות המכללות לראשונה מזה 13 שנים.
במשחק חצי הגמר הציג מילר יכולת חלשה (4 נקודות עם 1 מ-7 מהשדה), וקנטקי הפסידה מול אוניברסיטת קונטיקט בתוצאה 55–56. בעונת 2011/2012 עבר מילר לשמש כשחקן ספסל, עם הצטרפותם לקבוצה של דייוויס וקיד-גילכריסט, וקלע 9.9 נקודות בממוצע למשחק.
קנטקי העפילה בשנית לשלב הפיינל פור, ואף זכתה באליפות המכללות לאחר שגברה במשחק הגמר על אוניברסיטת קנזס, בתוצאה 67–59. בסיום אותה עונה זכה מילר בפרס "השחקן השישי של העונה" במחוז ה-SEC.
מילר עזב את קנטקי כשחקן בעל מספר המשחקים הרב ביותר בתולדות הקבוצה (152), וכשחקן עם מספר המשחקים השני בגובהו בתולדות ליגת המכללות הבכירה אחרי דייוויד לייטי (157).
בדראפט ה-NBA 2012 נלקח מילר על ידי ניו אורלינס הורנטס בבחירה ה-46, לאחר חמישה שחקנים נוספים מקנטקי אשר נבחרו בדראפט – אנתוני דייוויס (בחירה ראשונה), מייקל קיד-גילכריסט (2), טרנס ג'ונס (18), מרקיז טיג (29) ודורון לאמב (42).
בשתי עונותיו הראשונות בניו אורלינס שותף ב-97 מתוך 164 משחקי הקבוצה, ותרם 3.3 נקודות בממוצע למשחק בלבד.
לאורך עונת הרוקי שלו נשלח מספר פעמים לקבוצת הבת של ההורנטס מליגת הפיתוח – איווה אנרג'י – וב-11 משחקיו בקבוצה קלע 9.9 נקודות בממוצע למשחק.
בנובמבר 2014, לאחר חמישה משחקים בעונת , שוחרר מילר מניו אורלינס.
בפברואר 2015 חתם מילר על חוזה בקבוצת ברוזה במברג הגרמנית עד לסיום עונת 2014/2015, ובהמשך האריך את חוזהו בשנתיים נוספות.
עד לסיום עונת זכה עם במברג 3 פעמים באליפות הליגה הגרמנית ופעם אחת בגביע הגרמני.
בשלושת משחקי סדרת גמר הליגה הגרמנית של עונת 2016 מול רטיופארם אולם קלע מילר 18 נקודות בממוצע למשחק, כולל 5.3 שלשות למשחק, ובסיום העונה זכה בפרס ה-MVP של סדרת הגמר.
בעונת 2016/2017 נבחר לחמישיית העונה של הליגה הגרמנית, לצד חברו לקבוצה ניקולו מלי.
בשתי עונותיו עם במברג ביורוליג רשם ממוצעים של 10.9 נקודות ו-2.6 ריבאונדים למשחק.
לקראת עונת חזר לניו אורלינס מה-NBA, כשחתם בקבוצה על חוזה לשתי עונות.
בעונת 2017/2018 קלע 7.8 נקודות בממוצע למשחק, וסייע לקבוצתו להשוות את הישג השיא של המועדון – העפלה לחצי גמר האזור המערבי.
ביולי 2019 חתם על הארכת חוזה בניו אורלינס לשנתיים נוספות עבור כ-14.3 מיליון דולר.
באוגוסט 2019 סבל מקרע בגיד האכילס של רגלו הימנית, ונאלץ לעבור ניתוח אשר השבית אותו ממשחק לכל אורך עונת .
דריוס דנייר בייזלי הוא כדורסלן אמריקאי, המשחק בקבוצת פניקס סאנס מליגת ה-NBA, בעמדת הפאוור פורוורד.
בייזלי נולד בבוסטון שבמסצ'וסטס, וגדל בסינסינטי, אוהיו.
בשנת 2018 נבחר להשתתף במשחקי מקדונלד'ס אול-אמריקן ונייקי הופ סאמיט, המציגים את שחקני התיכונים המצטיינים בארצות הברית.
באותה עונה, אשר הייתה האחרונה שלו בליגת התיכונים, רשם ממוצעים של 15.4 נקודות ו-10.3 ריבאונדים למשחק כשחקן קבוצת "תיכון פרינסטון" אשר בעיר שרונוויל.
בדראפט 2019 נבחר בייזלי על ידי יוטה ג'אז, בבחירה ה-23. ב-6 ביולי 2019 הועבר בטרייד לממפיס גריזליס, אשר מיד שלחה אותו בטרייד נוסף לאוקלהומה סיטי ת'אנדר.
ב-53 המשחקים הראשונים של עונת הרוקי שלו עם הת'אנדר קלע 4.5 נקודות בממוצע למשחק, אולם בשמונת המשחקים האחרונים, בחידוש עונת ב"בועה באורלנדו", הציג שיפור משמעותי ורשם ממוצעים של 13.0 נקודות ו-6.3 ריבאונדים למשחק.
ב-9 בפברואר 2023 הועבר בטרייד לפיניקס סאנס עבור דריו שאריץ'.
דריוש בוגוסלב "דארק" פופיילה (בפולנית: Dariusz Bogusław "Darek" Popiela; נולד ב-27 ביולי 1985) הוא חותר סלאלום קאנו פולני, שהתחרה ברמה בינלאומית מאז 1999. הוא ייצג את אוסטריה עד 2002.
פופיילה זכה בארבע מדליות בתחרות לקבוצות K1 באליפות העולם בסלאלום קאנו של ICF (פדרציית הקאנו הבינלאומית) עם שתי מדליות כסף (2013, 2018) ושתיים מארד (2006, 2019).
הוא זכה בשתי מדליות זהב, חמש מדליות כסף ושלוש מדליות ארד באליפויות אירופה.
פופיילה סיים במקום ה-8 באירוע K1 באולימפיאדת בייג'ינג.
אביו בוגוסלב ודודו הנריק ייצגו שניהם את פולין בסלאלום קאנו.
מלבד ספורט, פופיילה עוסק גם בהנהגת פרויקטים המוקדשים לשיקום אתרי מורשת יהודית באזור נובי סונץ', ולשיקום בית העלמין היהודי בגריבוב.
דריטן אבאזוביץ' (בסרבית: Дритан Абазовић; באלבנית: Dritan Abazoviq או Dritan Abazi, נולד ב-25 בדצמבר 1985 באולצין) הוא פוליטיקאי מונטנגרי, שכיהן כראש ממשלת מונטנגרו בין אפריל 2022 לאוקטובר 2023. בין אוקטובר 2022 לאוקטובר 2023 כיהן גם כשר החוץ של מונטנגרו.
הוא נולד כאלבני ומוסלמי, ומכהן כיושב ראש מפלגת "הפעולה הרפורמיסטית המאוחדת".
בשנים 2020–2022 הוא כיהן כסגן ראש הממשלה בקבינט של זדרבקו קריבוקפיץ'.
דריטן אבאזוביץ' נולד ב-1985 במשפחה אלבנית מוסלמית באולצין במונטנגרו שהייתה אז רפובליקה אוטונומית במסגרת פדרציית יוגוסלביה תחת שלטון קומוניסטי.
הוא למד בילדותו בבית ספר יסודי ואחר כך בתיכון בעיר הולדתו ונרשם בהמשך ללימודי מדעי המדינה באוניברסיטת סרייבו.
סיים את הלימודים האקדמיים כראשון בשכבה וזכה באות הזהב ובתעודת הזהב של אוניברסיטת סרייבו.
ב-2008 סיים תואר שני ביחסים בינלאומיים בפקולטה למדעי המדינה של אוניברסיטת מונטנגרו.
כעבור עשור בשנת 2019 סיים את הדוקטורט באוניברסיטת סרייבו עם העבודה Globalna politika – Etički aspekti globalizacije ("פוליטיקה גלובלית – היבטים אתיים של הגלובליזציה").
אבאזוביץ' עבד תקופה מסוימת כמורה בגימנסיית "דריטה" באולצין, בה לימד סוציולוגיה של התרבות, תקשורת ותולדות הדת.
בשנים 2005–2007 עבד כמדריך בפקולטה למדעי המדינה של אוניברסיטת סרייבו.
ב-2009 סיים קורס בנושא "חקר השלום" באוניברסיטת אוסלו.
באותה אוניברסיטה עבר סמינר בהתפתחות מקצועית.
ב-2011 התגורר אבאזוביץ' בארצות הברית והשתתף בתוכנית השתלמות של מחלקת המדינה בוושינגטון די.סי.
בשנים 2010–2012 הוא עבד כמנהל בחברת השידורים "טאוטה" באולצין וכמו כן פעל בעיר בארגון הלא ממשלתי "מוגול".
בשנת 2012 אבאזוביץ' נמנה עם מייסדיה של המפלגה הליברלית "מונטנגרו החיובית".
בבחירות לפרלמנט בשנת 2012 מפלגה זו זכתה ב-7 מתוך 81 מושבי הפרלמנט והוא היה אז הצעיר בין חברי הפרלמנט.
ב-2014 בעקבות פילוג במפלגתו, עזב אבאזוביץ' את "מונטנגרו החיובית" וכיהן כחבר פרלמנט עצמאי עד שב-2015 הצטרף למפלגה החדשה "הפעולה הרפורמיסטית המאוחדת" URA .כיום הוא יושב ראש המפלגה הזאת ובשנים 2015–2020 שימש כנציג שלה בפרלמנט.
ביוני 2020 התקבלה מפלגת "הפעולה הרפורמיסטית המאוחדת" בסיעה "המפלגה האקולוגית האירופית" ועל ידי כך הייתה מפלגת האופוזיציה המונטנגרית הראשונה שהצטרפה לסיעת מפלגות אירופית.
ב-11 ביולי 2020 מפלגת " הפעולה הרפורמיסטית המאוחדת – תנועה אזרחית" רצה בנפרד לפרלמנט עם מצע במגמת מרכז-שמאל ותחת השם "מונטנגרו בשחור לבן".
ברשימה עמדו במקומות הראשונים מועמדים עצמאיים, לרבות העיתונאית הידועה מילקה טאדיץ', כמה כן אנשי אקדמיה, עיתונאים, אנשי החברה האזרחית ופעילי ארגונים לא ממשלתיים.
השתתפו גם כמה יזמים מקומיים קטנים ונציג מפלגת הצדק והפיוס המייצגת את המיעוט הבוסני במדינה.
כמנהיג מפלגת "הפעולה הרפורמיסטית המאוחדת" עמד אבאזוביץ' בראש הרשימה.
בבחירות הפלמנטריות בשנת 2020 חל המהפך הממשלתי הדמוקרטי הראשון בהיסטוריה של מונטנגרו.
רשימתו של אבאזוביץ' השיגה ארבעה מנדטים, מה שהרשה לה למלא תפקיד מפתח בהדחה מהשלטון של המפלגה הדמוקרטית של הסוציאליסטים שבראשות מילו ג'וקנוביץ' ששלטה במדינה למשך 30 שנה (ג'וקנוביץ' עצמו מכהן כעת כנשיא המדינה).
במפגש בין מנהיגי שלוש הרשימות "למען עתיד מונטנגרו" (זדרבקו קריבוקאפיץ'), "העולם הוא אומתנו" (אלקסה בצ'יץ') ו"מונטנגרו בשחור לבן" – (דריטן אבאזוביץ'), סיכמו את העקרונות המנחים של הממשלה הבאה, לרבות סוגיית הרכבת ממשלת מומחים, המשך תהליך הצטרפות מונטנגרו לאיחוד האירופי, המאבק בשחיתות ובקיטוב בחברה המונטנגרית.
הם הזמינו לשווא את מפלגות המיעוטים הבוסני והאלבני במונטנגרו, להצטרף אליהם בהקמת ממשלת קואליציה רחבה.
בסופו של דבר ב-4 בדצמבר 2020 41 מתוך 81 חברי הפרלמנט של מונטנגרו הצביעו בעד ממשלה חדשה בראשות זדרבקו קריבוקאפיץ' שכללה 12 שרים עצמאיים.
אבאזוביץ' התמנה לסגן ראש הממשלה אחראי על תיאום המגזר הביטחוני ועל הביטחון הלאומי.
הקבינט החדש שאף לפרק את המנגנונים הממלכתיים שנבנו על ידי מפלגת השלטון עד אז, המפלגה הדמוקרטית של הסוציאליסטים, ולעקור מן השורש את השחיתות ואת הפשע המאורגן.
בינואר 2022 התמנה אבאזוביץ' כחבר בוועד המייעץ של המכון לחירות ולביטחון באירופה.
ב-5 בינואר 2021 חשף אבאזוביץ' שהחברה "Global Montenegro" שבבעלותו החלקית של הנשיא מילו ג'וקנוביץ' הייתה חייבת למדינה 12,450,000 יורו ושראשיה אינם נהנים יותר מחסינות.
למחרת נעצר זמנית בבודווה איש העסקים בראנו מיצ'ונוביץ' המעורב בענף הבנייה וההימורים ושהיה חשוד בקשרים עם עולם הפשע.
על רקע ויכוחים קשים בציבור הנוצרי המונטנגרי בין תומכי הכנסייה האורתודוקסית הסרבית רבת ההשפעה למתנגדיה, בעת המהומות האלימות שפרצו בצטיניה ב-5 בספטמבר 2021 בעת הכתרת המיטרופוליט החדש של מונטנגרו והחוף, יואניקיה מיצ'וביץ' התעוררו קרעים בתוך הרוב הפרלמנטרי.
למחרת אבאזוביץ', יחד עם שר הפנים סרגיי סקולוביץ' ומפקד המשטרה זורן ברג'אנין הואשמו על ידי גורמיאופוזיציה בכך שהתנגדו כביכול לאירוע שאורגן על ידי כמה קבוצות מדיה, החזית הדמוקרטית בראשות אנדריה מנדיץ' ונציג של מפלגת "מונטנגרו הדמוקרטית"
ראש הממשלה קריבוקאפיץ' הצהיר שהאירועים ייחקרו.
לעומת זאת אבאזוביץ' הכריז את תמיכתו במנגנוני הביטחון ובצורת פעולתם.
הוא איים שבמקרה שיפוטרו סקולוביץ' וברג'אנין הוא יפסיק לתמוך בממשלת הקואליציה.